ၵျိမျိၼ်ႇတႅင်ႇ၊ ၸႄႈဝဵင်း



ဢွင်ႈတီႈ

ၸႄႈဝဵင်းၵျိမျိၼ်ႇတႅင်ႇ (), (), () ၼႆႉ ပဵၼ်ၸႄႈဝဵင်း ဢၼ်မီးပွတ်းတူၵ်း ဝဵင်းတႃႈၵုင်ႈယဝ်ႉ။  ပဵၼ်ၸႄႈဝဵင်း ဢၼ်ၼိုင်ႈ ဢၼ်ၶဝ်ႈပႃးဝႆႉတီႈၼႂ်း ၸႄႈတိူင်းတႃႈၵုင်ႈ ယဝ်ႉ။ ၽၢႆႇႁွင်ႇ ၵျိမျိၼ်ႇတႅင်ႇ ၼႆႉ မီးၸႄႈဝဵင်းၵမႃႇယုတ်ႉ၊ ၽၢႆႇတူၵ်းမီး မႄႈၼမ်ႉတႃႈၵုင်ႈ လႄႈ ၸႄႈဝဵင်းတုၼ်ႇတေး၊ ၽၢႆႇဢွၵ်ႇမီး ၸႄႈဝဵင်းၸၢၼ်းၶျွင်း၊ ၽၢႆႇၸၢၼ်းမီး ၸႄႈဝဵင်းဢလူင်ႇ ၶႃႈယဝ်ႉ။ တီႈၼႂ်း ၸႄႈဝဵင်းၵျိမျိၼ်ႇတႅင်ႇၼႆႉ မီးပွၵ်ႉ (21) ပွၵ်ႉ၊ ႁူင်းႁဵၼ်းၸၼ်ႉငဝ်ႈလူင်ပွင်ၸိုင်ႈ မီး (15)ႁူင်း၊ ႁူင်းႁဵၼ်း၊ ႁူင်းႁဵၼ်းၸၼ်ႉၵၢင် (3) ႁူင်း လႄႈ ႁူင်းႁဵၼ်းၸၼ်ႉသုင် (5) ႁူင်းယဝ်ႉ။

လွင်ႈႁွင်ႉၸိုဝ်ႈ
ပေႃးဢဝ်ၽႃႇသႃႇမွၼ်းဝႃႇ က္နိင် - ၽႃ / ႁူဝ်ႉ၊ ဋုန် - ဝဵင်း ၼႆလႄႈ တေလႆႈဝႃႈ ဝဵင်းဢၼ်မီးႁူဝ်ႉ ဝႃႈၼႆႉယဝ်ႉ။
ၵျိမျိၼ်ႇတႅင်ႇ (ကြည့်မြင်တိုင်) ဢၼ်ဝႃႈၼၼ်ႉ ပေႃးဝေႃးႁၢၼ်မွၼ်းယဝ်ႉ။ ၽႃႇသႃႇမွၼ်း ဝႃႈ (ကွာဍုင် - လာဒိုင်ုဒိန်း) ဝဵင်းဢၼ်မီးႁူဝ်ႉ/တပ်ႉႁႄႉ ဝႃႈၼႆယဝ်ႉ။ ပေႃးတူၺ်း ပၢင်သိုၵ်းဢင်းၵိတ်ႉ-မၢၼ်ႈ ပွၵ်ႈၵမ်းၼိုင်ၼႆ ပၢင်တိုၵ်းၵျိမျိၼ်ႇတႅင်ႇၼႆႉ လိုဝ်းလင်မႃးတႄႉ။ ယွၼ်ႉႁူဝ်ႉဝဵင်း/တပ်ႉႁႄႉဝဵင်း ၶႅမ်ႉၼႃႇလႄႈ ဢင်းၵိတ်ႉၶဝ် လႆႈတၢင်းၸဵပ်းမၢတ်ႇတင်းၼမ်ၼႆယဝ်ႉ။ မၢင်ၸိူဝ်းၵေႃႈဝႃႈ ဢိင်ၼိူဝ်သဵင်ႁွင်ႉ Come and die သေ ဢၼ်ပဵၼ်ၶေႃႈၵႂၢမ်း   Kemmendin  ၼၼ်ႉၵေႃႈ လုၵ်ႉတီႈ Come and die မႃးယဝ်ႉ။ တီႈၼႂ်းတူင်ႇဝိူင်းၽၢႆႇတတ်းသိၼ် လွင်ႈႁဵတ်းၵၢၼ်ႁၢႉ.ၼၼ်ႉ (ယွၼ်ႉဢၼ်တိူင်ႇလၢတ်ႈၼမ်ၼႃႇ) ပေႃးၼၼ်ၵေႃႈ လူဝ်ႇတိူင်ႇ (ကြည့် - မြင် - တိုင်) ၼႆၵေႃႈဝႃႈယဝ်ႉ။ မၢင်ၸိူဝ်းၵေႃႈဝႃႈ ၵျိမျိၼ်ႇတႅင်ႇ ႁွင်ႉဝႃႈ သူၺ်ႇတႅမ်ႇမျေႇ (ရွှေတိုင်မြေ) ၼႆၵွၼ်ႇယဝ်ႉ။

ၸဝ်ႈပၢႆးမွၼ်း
လုၵ်ႉတီႈၵျိမျိၼ်ႇတႅင်ႇသေ ၸဝ်ႈပၢႆးမွၼ်း ဢွၵ်ႇမႃးတင်းၼမ်ယဝ်ႉ။ သူၺ်ႇတႅင်ႇၺုၼ်ႉ (ရွှေတိုင်ညွန့်)၊ သူၺ်ႇတႅင်ႇဢေး (ရွှေတိုင်အေး)၊ သူၺ်ႇတႅင်ႇမေႇဢေး (ရွှေတိုင်မေအေး)၊ ဢၼ်ပဵၼ်ၼၢင်းငဝ်း ငဝ်းတူင်ႉလူင်၊ ၼၢင်းၸိူင်း ၵျီႇၵျီႇထေးၼၼ်ႉၵေႃႈ ယူႇမႃးတီႈ ၵျိမျိၼ်ႇတႅင်ႇ ၼင်ႇၵဝ်ႇယဝ်ႉ။ ဢၶႄႇတမီႇ တိၼ်ႇတိၼ်ႇၼွႆႉၵေႃႈ ပဵၼ် ၵူၼ်းၵျိမျိၼ်ႇတႅင်ႇၼင်ႇၵဝ်ႇယဝ်ႉ။

ယူင်ႉသၢင်ႈ ၸိုဝ်းလိုဝ်းလင် 

ယူင်ႉသၢင်ႈၸိူဝ်းဢၼ်မီးဝႆႉ တီႈၼႂ်း ၸႄႈဝဵင်းၵျိမျိၼ်ႇတႅင်ႇ ဢၼ်ၼႄဝႆႉၼင်ႇပႃႈတႂ်ႈၼႆႉၼႆႉ ထိင်းသိမ်းဝႆႉပဵၼ် ၶူဝ်းပူၺ်ႈၵဝ်ႇမွၼ် တီႈဝဵင်းတႃႈၵုင်ႈ ၶႃႈဢေႃႈ။

ၽိုၼ်ဢိင်

!Main category
ၸႄႈဝဵင်းၸိူဝ်းမီးၼႂ်း ၸႄႈတိူင်းတႃႈၵုင်ႈ